Zlatan Sremec
<s>Zlatan Sremec (Gradište, kod Županje, 19. jul 1898. – Zagreb, 21. jun 1971), lekar, učesnik Narodnooslobodilačke borbe i društveno-politički radnik FNR Jugoslavije i NR Hrvatske.</s><s>Od 6. februara do 18. decembra 1953. godine obavljao je funkciju predsednika Sabora NR Hrvatske.</s>

<s>Biografija 
Zlatan Sremec rođen je 19. jula 1898. godine u Gradištu kod Županje.</s><s>Po zanimanju je bio lekar.</s><s>Pučku školu završio je u rodnom mestu, a gimnaziju u Vinkovcima 1917. godine.</s><s>Medicinu je isprva studirao u Beču, ali se kasnije prebacio u Zagreb, gde je 1923. godine diplomirao kao prvi lekar na novoosnovanom Medicinskom fakultetu.</s>

<s>Od 1924. godine bio je član Hrvatske seljačke stranke i aktivno je učestvovao u seljačkom pokretu.</s><s>Do 1943. godine radio je kao lekar u Vinkovcima, a zatim u Zagrebu.</s><s>Bavio se problemima socijalne medicine u Kraljevini Jugoslaviji.</s><s>U Narodnooslobodilačku borbu uključio se 1943. godine.</s>

<s>Za vreme rata bio je:
 većnik Zemaljskog antifašističkog veća narodnog oslobođenja Hrvatske
 većnik Antifašističkog veća narodnog oslobođenja Jugoslavije
 član Izvršnog odbora i sekretarijata ZAVNOH-a
 član Predsedništva AVNOJ-a 
 poverenik za narodno zdravlje Nacionalnog komiteta oslobođenja Jugoslavije (NKOJ)</s>

<s>Posle oslobođenja obavljao je mnoge funkcije:
 ministar za zdravlje u vladi Demokratske Federativne Jugoslavije 
 zastupnik u Narodnoj skupštini Jugoslavije od 1945. do 1953. godine 
 zastupnik u Saboru NR Hrvatske od 1946. do 1963. godine
 ministar za prosvetu u vladi NR Hrvatske
 predsednik Sabora NR Hrvatske od 6. februara do 18. decembra 1953. godine
 predsednik Republičkog veća Sabora NR Hrvatske do 1963. godine</s>

<s>Niz godina je bio član Saveznog odbora Socijalističkog saveza radnog naroda Jugoslavije i Izvršnog odbora SSRN Hrvatske.</s>

<s>Za svoj istaknuti društveno-politički rad odlikovan je Ordenom narodnog oslobođenja, Ordenom bratstva i jedinstva sa zlatnim vencem, te mnogim drugim odlikovanjima.</s>

<s>Umro je 21. juna 1971. godine u Zagrebu.</s><s>Sahranjen je na zagrebačkom groblju Mirogoj.</s>

<s>Literatura 
 Enciklopedija Jugoslavije (knjiga osma).</s><s>„Jugoslavenski leksikografski zavod“, Zagreb 1971. godina.</s><s>Hrvatski leksikon (knjiga druga).</s><s>„Naklada Leksikon“, Zagreb 1997. godina.</s>

<s>Hrvatski liječnici
Političari Kraljevine Jugoslavije
Vijećnici AVNOJ-a
Društveno-politički radnici SR Hrvatske
Društveno-politički radnici SFRJ
Ministri SFR Jugoslavije
Predsjednici Socijalističke Republike Hrvatske
Nosioci Ordena narodnog oslobođenja
Sahranjeni na groblju Mirogoj u Zagrebu</s>

